作者:黃人傑
標題:賀新郎
內容:逗曉晴煙斂。過書雲、祥開五日，漏添宮線。葭莞飛灰微度暖，眷著梅梢尚淺。怪深院、笙簫如剪。非霧非煙浮月觀，應麟書，吐處豪英產。遲繡斧，啟華宴。楚腰舞徹霓裳遍。擁金船，柔纖瑩玉，十分爭勸。醉入無何休莫問，日下長安非遠。況一點、眉黃新見。掩鼻功名須辦了，賦歸來、卻訪喬松伴。應未許，雪枝汗。